ddrg/super_eurlex huggingface dataset:
*****

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 7ης Απριλίου 1987

που χορηγεί απαλλαγή στην Επιτροπή για τη δημοσιονομική διαχείριση του τρίτου Ευρωπαϊκού Ταμείου Ανάπτυξης κατά το οικονομικό έτος 1985

(87/281/ΕΟΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,

- Έχοντας υπόψη τις συμβάσεις που υπεγράφησαν στο Yaounde στις 20 Ιουλίου 1963 και στις 29 Ιουλίου 1969,

- Έχοντας υπόψη τους δημοσιονομικούς ισολογισμούς και τους λογαριασμούς διαχείρισης του τρίτου, τέταρτου και πέμπτου Ευρωπαϊκού Ταμείου Ανάπτυξης του οικονομικού έτους 1985 (1),

- Έχοντας υπόψη την έκθεση του Ελεγκτικού Συνεδρίου για το οικονομικό έτος 1985 που συνοδεύεται από τις απαντήσεις των οργάνων (2),

- Υπενθυμίζοντας ότι ο δημοσιονομικός κανονισμός που εφαρμόσθηκε στο τρίτο ΕΤΑ είχε δώσει αρμοδιότητα απαλλαγής στο Συμβούλιο, σύμφωνα με τις τότε ισχύουσες διατάξεις της συνθήκης ΕΟΚ· υπογραμμίζοντας ωστόσο ότι οι εν λόγω διατάξεις της συνθήκης ΕΟΚ τροποποιήθηκαν διαδοχικά από τις συνθήκες του 1970 και του 1975 και ότι αναγωρίσθηκε γενική αρμοδιότητα απαλλαγής στο Κοινοβούλιο· ότι η μη ένταξη του ΕΤΑ στον προϋπολογισμό, που συνιστά παραγνώριση πολλών διατάξεων της συνθήκης, δεν δικαιολογεί περιορισμό της αρμοδιότητας απαλλαγής του Κοινοβουλίου,

- Υπογραμμίζοντας ότι η απόφαση απαλλαγής αφορά εν πρώτοις τα αποτελέσματα της χρήσεως και όχι τα συνεπισωρευμένα αποτελέσματα,

- Έχοντας υπόψη της έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (έγγρ. Α 2-9/87),

1. Χορηγεί απαλλαγή στην Επιτροπή για τη δημοσιονομική διαχείριση του τρίτου Ευρωπαϊκού Ταμείου Ανάπτυξης κατά το οικονομικό έτος 1985 επί τη βάσει των ακόλουθων ποσών:

Πληρωμές: 5 940 034,54 ECU.

2. Εκθέτει τις παρατηρήσεις του στο ψήφισμα που συνοδεύει την παρούσα απόφαση.

3. Αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιέχει τις παρατηρήσεις του, προς την Επιτροπή, το Συμβούλιο, το Ελεγκτικό Συνέδριο, την Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

Στρασβούργο, 7 Απριλίου 1987.

Ο Πρόεδρος

Sir Henry PLUMB

(1) COM (86) 177 τελικό.

(2) ΕΕ αριθ. C 321 της 15. 12. 1986.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Νοεμβρίου 1987

για την έγκριση προγράμματος που υπέβαλε η Ομοσπονδιακή Δημοκρατία της Γερμανίας σχετικά με την εμπορία ανθών και καλλωπιστικών φυτών στο κρατίδιο της Έσσης, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(87/582/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 για την ανάληψη κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,

Εκτιμώντας:

ότι, στις 3 Νοεμβρίου 1986, η κυβέρνηση της Ομοσπονδιακής Δημοκρατίας της Γερμανίας κοινοποίησε πρόγραμμα σχετικά με την εμπορία των ανθών και καλλωπιστικών φυτών στο κρατίδιο της Έσσης και στις 25 Ιουνίου 1987 υπέβαλε συμπληρωματικά στοιχεία·

ότι το εν λόγω πρόγραμμα αφορά την ορθολογικοποίηση της αποθήκευσης, τη βελτίωση των συνθηκών εμπορίας και τη διαφάνια στην αγορά των ανθών και καλλωπιστικών φυτών που παράγονται στη περιοχή εφαρμογής του προγράμματος, και αποσκοπεί στην ενίσχυση της ανταγωνιστικότητας του τομέα τούτου και στην εξασφάλιση νωπών προϊόντων· ότι πρόκειται, κατά συνέπεια, για πρόγραμμα που εμπίπτει στις διατάξεις του άρθρου 2 του κανονισμού (ΕΟΚ) αριθ. 355/77·

ότι στο πρόγραμμα αναφέρονται επαρκή στοιχεία σύμφωνα με το άρθρο 3 του κανονισμού (ΕΟΚ) αριθ. 355/77, σύμφωνα με τα οποία μπορούν να επιτευχθούν οι στόχοι που ορίζει το άρθρο 1 του κανονισμού για τα άνθη και τα καλλωπιστικά φυτά στο κρατίδιο της Έσσης· ότι η προθεσμία που καθορίζεται για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα στον τομέα των ανθών και των καλλωπιστικών φυτών στο κρατίδιο της Έσσης, το οποίο ανακοίνωσε η κυβέρνηση της Ομοσπονδιακής Δημοκρατίας της Γερμανίας στις 3 Νοεμβρίου 1986, σύμφωνα με τον κανονισμό (ΕΟΚ) αριθ. 355/77, παραθέτοντας συμπληρωματικά στοιχεία στις 25 Ιουνίου 1987.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 30 Νοεμβρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 57 της 27. 2. 1987, σ. 6.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Σεπτεμβρίου 1987

για την έγκριση του προγράμματος ταχείας εξαλείψεως της κλασικής πανώλης των χοίρων που υπέβαλε η Πορτογαλία

(Το κείμενο στην πορτογαλική γλώσσα είναι το μόνο αυθεντικό)

(87/478/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να καταστήσουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την οδηγία 87/230/ΕΟΚ (2), και ιδίως το άρθρο 3,

την απόφαση 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως της Κοινότητας για την εξάλειψη της κλασικής πανώλης των χοίρων (3), όπως τροποποιήθηκε τελευταία από την οδηγία 87/230/ΕΟΚ, και ιδίως το άρθρο 5,

Εκτιμώντας:

ότι, με επιστολή της 10ης Μαρτίου 1987, η Πορτογαλία ανακοίνωσε στην Επιτροπή πρόγραμμα ταχείας εξαλείψεως της κλασικής πανώλης των χοίρων·

ότι κατόπιν εξετάσεως διαπιστώθηκε ότι το εν λόγω πρόγραμμα είναι σύμφωνο με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (4) και με την οδηγία 80/1095/ΕΟΚ και ότι, κατά συνέπεια, πληρούνται οι όροι για χρηματοδοτική συμμετοχή της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι έχει ζητηθεί η γνώμη της Επιτροπής του ΕΓΤΠΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο ταχείας εξαλείψεως της κλασικής πανώλης των χοίρων που υπέβαλε η Πορτογαλία.

Άρθρο 2

Η Πορτογαλία από την 1η Ιουλίου 1987 θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 9 Σεπτεμβρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 99 της 11. 4. 1987, σ. 16.

(3) ΕΕ αριθ. L 325 της 1. 12. 1980, σ. 5.

(4) ΕΕ αριθ. L 47 της 21. 2. 1980, σ. 11.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Ιουλίου 1987

που τροποποιεί την απόφαση 86/473/ΕΟΚ όσον αφορά τον πίνακα των εγκαταστάσεων της Ουρουγουάης που έχουν εγκριθεί για την εισαγωγή προϊόντων με βάση το κρέας στην Κοινότητα

(87/425/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας στην Κοινότητα (1), όπως τροποποιήθηκε τελευταία από την οδηγία 86/469/ΕΟΚ (2), και ιδίως το άρθρο 17 παράγραφος 1,

Εκτιμώντας:

ότι ο πίνακας των εγκαταστάσεων της Ουρουγουάης που έχουν εγκριθεί για την εισαγωγή προϊόντων με βάση το κρέας στην Κοινότητα καταρτίστηκε αρχικά στην απόφαση 86/473/ΕΟΚ της Επιτροπής (3)·

ότι, από τον επί τόπου κοινοτικό έλεγχο σε εγκαταστάσεις προϊόντων με βάση το κρέας στην Ουρουγουάη, προέκυψε ότι σε μία εγκατάσταση το επίπεδο υγιεινής έχει υποστεί αλλαγές σε σχέση με τον προηγούμενο έλεγχο·

ότι είναι απαραίτητο κατά συνέπεια να τροποποιηθεί ο πίνακας των εγκαταστάσεων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 86/473/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 15 Ιουλίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 26 της 31. 12. 1977, σ. 85.

(2) ΕΕ αριθ. L 275 της 26. 9. 1986, σ. 36.

(3) ΕΕ αριθ. L 279 της 30. 9. 1986, σ. 53.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ

1.2.3 // // // // Αριθμός

έγκρισης

// Εγκατάσταση

// Διεύθυνση

// // // // 2 // Frigorifico Colonia // Tarariras, Colonia // 8 // Frigorifico Canelones // Canelones, Canelones // 35 // Delta Brands Uruguay // Pando, Canelones // // //
*****

ΕΠΙΤΡΟΠΗ

ΑΠΟΦΑΣΗ ΤΗΣ ΕΠΙΤΡΟΠΗΣ

της 31ης Ιουλίου 1987

που τροποποιεί την απόφαση 85/331/ΕΟΚ σχετικά με τη διάθεση στη νήσο του Man βουτύρου από τα αποθέματα παρεμβάσεως του Ηνωμένου Βασιλείου

(Το κείμενο στην αγγλική γλώσσα είναι το μόνο αυθεντικό)

(87/444/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 231/87 (2), και ιδίως το άρθρο 6 παράγραφος 7,

Εκτιμώντας:

ότι η απόφαση 85/331/ΕΟΚ της Επιτροπής (3), όπως τροποποιήθηκε από την απόφαση 86/140/ΕΟΚ (4), προβλέπει τη διάθεση σε μειωμένη τιμή, στη νήσο του Man, βουτύρου από τα αποθέματα παρεμβάσεως του Ηνωμένου Βασιλείου, που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής·

ότι το άρθρο 1 παράγραφος 2 της απόφασης 85/331/ΕΟΚ προβλέπει ότι μία συνολική ποσότητα 100 τόνων βουτύρου μπορεί να πωληθεί κατά την περίοδο από την 1η Απριλίου 1985 έως τις 31 Μαρτίου 1987· ότι θα πρέπει, λαμβάνοντας υπόψη τις ποσότητες που παραμένουν προς πώληση, να παραταθεί κατά 12 μήνες η εν λόγω περίοδος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 παράγραφος 2 της απόφασης 85/331/ΕΟΚ, η ημερομηνία «31 Μαρτίου 1987» αντικαθίσταται από την ημερομηνία « 31 Μαρτίου 1988».

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 31 Ιουλίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 25 της 28. 1. 1987, σ. 3.

(3) ΕΕ αριθ. L 173 της 3. 7. 1985, σ. 24.

(4) ΕΕ αριθ. L 108 της 25. 4. 1986, σ. 59.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Ιουνίου 1987

που τροποποιεί την έβδομη απόφαση 85/355/ΕΟΚ του Συμβουλίου για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες

(87/347/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας των σπόρων προς σπορά των ελαιούχων και κλωστικών φυτών (1), όπως τροποποιήθηκε τελευταία από την οδηγία 87/120/ΕΟΚ της Επιτροπής (2),

την έβδομη απόφαση 85/355/ΕΟΚ του Συμβουλίου της 27ης Ιουνίου 1985 για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες (3), όπως τροποποιήθηκε τελευταία από την απόφαση 86/526/ΕΟΚ (4), και ιδίως το άρθρο 2,

Εκτιμώντας:

ότι, με την απόφαση 85/355/ΕΟΚ, το Συμβούλιο διαπίστωσε ότι οι καλλιεργητικοί έλεγχοι των σποροπαραγωγικών καλλιεργειών ορισμένων ειδών που πραγματοποιούνται σε ορισμένες τρίτες χώρες ανταποκρίνονται στους όρους που προβλέπονται στις κοινοτικές οδηγίες·

ότι αυτή η διαπίστωση ισοδυναμίας αφορά τη Γιουγκοσλαβία για ορισμένα είδη·

ότι, μετά από εξέταση των κανόνων που ισχύουν στη Γιουγκοσλαβία καθώς και της εφαρμογής τους, διαπιστώθηκε ότι οι καλλιεργητικοί έλεγχοι που προβλέπονται για το άσπρο σινάπι ανταποκρίνονται επίσης στους όρους που καθορίζονται στο παράρτημα Ι της οδηγίας 69/208/ΕΟΚ·

ότι, κατά συνέπεια, είναι σκόπιμο να επεκταθεί η ισοδυναμία που παρέχεται στη Γιουγκοσλαβία και στο άσπρο σινάπι·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας του τμήματος Ι, τίτλος 2 του παραρτήματος της απόφασης 85/355/ΕΟΚ, τροποποιείται με προσθήκη στη στήλη 3, της ένδειξης που αφορά τη Γιουγκοσλαβία, των λέξεων «Sinapis Alba» μετά από τις λέξεις «Brassica Rapa (Partim)».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 169 της 10. 7. 1969, σ. 3.

(2) ΕΕ αριθ. L 49 της 18. 2. 1987, σ. 39.

(3) ΕΕ αριθ. L 195 της 26. 7. 1985, σ. 1.

(4) ΕΕ αριθ. L 311 της 6. 11. 1986, σ. 23.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Ιουνίου 1987

σχετικά με τη βελτίωση της αποτελεσματικότητας των γεωργικών διαρθρώσεων στο Βέλγιο σύμφωνα με τον κανονισμό (ΕΟΚ) αριθ. 797/85 του Συμβουλίου

(Τα κείμενα στη γαλλική και ολλανδική γλώσσα είναι τα μόνα αυθεντικά)

(87/318/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 25 παράγραφος 3,

Εκτιμώντας:

ότι η βελγική κυβέρνηση κοινοποίησε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, το υπουργικό διάταγμα της 23ης Δεκεμβρίου 1986 που τροποποιεί το υπουργικό διάταγμα της 4ης Μαρτίου 1986 σχετικά με τη χορήγηση ενισχύσεων για επενδύσεις καθώς και για νέες εγκαταστάσεις στο γεωργικό τομέα·

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή θα πρέπει να αποφασίσει εάν, ανάλογα με το κατά πόσο συμφωνούν οι εν λόγω διατάξεις με τον προαναφερθέντα κανονισμό και λαμβανομένων υπόψη των στόχων του κανονισμού αυτού καθώς και της απαραίτητης σύνδεσης μεταξύ των διαφόρων μέτρων, συνεχίζουν να πληρούνται οι όροι για τη χρηματοδοτική συμμετοχή της Κοινότητας στα μέτρα που ελήφθησαν στο Βέλγιο κατ' εφαρμογή του κανονισμού (ΕΟΚ) αριθ. 797/85·

ότι οι εν λόγω διατάξεις ανταποκρίνονται στους όρους και τους στόχους του κανονισμού (ΕΟΚ) αριθ. 797/85·

ότι έχει ζητηθεί η γνώμη της Επιτροπής του ΕΓΤΠΕ σχετικά με τις χρηματοδοτικές πτυχές του ζητήματος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι κανονιστικές και διοικητικές διατάξεις που θεσπίστηκαν στο Βέλγιο με σκοπό την εφαρμογή του κανονισμού (ΕΟΚ) αριθ. 797/85, συνεχίζουν, όσον αφορά το υπουργικό διάταγμα της 23ης Δεκεμβρίου 1986 που τροποποιεί το υπουργικό διάταγμα της 4ης Μαρτίου 1986 σχετικά με τη χορήγηση ενισχύσεων στις επενδύσεις καθώς και για νέες εγκαταστάσεις στο γεωργικό τομέα, να πληρούν τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 5 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Ιουνίου 1987

για την έγκριση προσθήκης στο πρόγραμμα σχετικά με τον τομέα των αυγών, των πουλερικών και της κονικλοτροφίας, που υπέβαλε η βελγική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου

(Τα κείμενα στη γαλλική και ολλανδική γλώσσα είναι τα μόνα αυθεντικά)

(87/337/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 του Συμβουλίου (2), και ιδίως το άρθρο 5,

Εκτιμώντας:

ότι στις 20 Σεπτεμβρίου 1985 η βελγική κυβέρνηση κοινοποίησε προσθήκη στο πρόγραμμα που είχε εγκριθεί με την απόφαση 80/222/ΕΟΚ της Επιτροπής (3) σχετικά με τον τομέα των αυγών και πουλερικών, και ότι παρείχε συμπληρωματικές πληροφορίες στις 7 Απριλίου 1986 και στις 25 Φεβρουαρίου 1987·

ότι η προσθήκη στο πρόγραμμα έχει σαν στόχο την ορθολογική οργάνωση και την προσαρμογή της μεταποίησης και της εμπορίας στον τομέα των αυγών, των πουλερικών και της κονικλοτροφίας, κατά τρόπον ώστε να ενισχυθεί η η ανταγωνιστικότητα του τομέα και να αξιοποιηθεί η παραγωγή· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι η έγκριση της εν λόγω προσθήκης δεν θα αφορά τα προϊόντα τα οποία δεν περιλαμβάνονται στο παράρτημα ΙΙ της συνθήκης·

ότι η έγκριση της εν λόγω προσθήκης δεν θίγει την απόφαση σχετικά με τη χρηματοδοτική συνδρομή του Ταμείου που προβλέπεται στο άρθρο 14 του κανονισμού (ΕΟΚ) αριθ. 355/77, ιδίως όσον αφορά την εξακρίβωση της τήρησης των όρων που αναφέρονται στο άρθρο 9 παράγραφος 1·

ότι η εν λόγω προσθήκη περιέχει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, γεγονός που δείχνει ότι οι στόχοι του άρθρου 1 του ίδιου κανονισμού μπορούν να επιτευχθούν στον τομέα των αυγών, των πουλερικών και της κονικλοτροφίας· ότι η προθεσμία που έχει καθορισθεί για τη θέση σε εφαρμογή της προσθήκης αυτής δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προσθήκη στο πρόγραμμα σχετικά με τον τομέα των αυγών, των πουλερικών και της κονικλοτροφίας, το οποίο ανακοινώθηκε από τη βελγική κυβέρνηση στις 20 Σεπτεμβρίου 1985 και συμπληρώθηκε στις 7 Απριλίου 1986 και στις 25 Φεβρουαρίου 1987 σύμφωνα με τον κανονισμό (ΕΟΚ) αριθ. 355/77, εγκρίνεται, εξαιρουμένων των προϊόντων που δεν υπάγονται στο παράρτημα ΙΙ.

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 15 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 57 της 27. 2. 1987, σ. 6.

(3) ΕΕ αριθ. L 49 της 23. 2. 1980, σ. 19.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 26ης Μαΐου 1987

για τη σύναψη της συμφωνίας υπό μορφήν ανταλλαγής επιστολών που τροποποιεί τη συμφωνία της 14ης Ιουλίου 1986 για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών

(87/370/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη σύσταση της Επιτροπής,

Εκτιμώντας:

ότι η συμφωνία υπό μορφήν ανταλλαγής επιστολών της 14ης Ιουλίου 1986 (1) για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών κατόπιν της προσχωρήσεως της Ισπανίας και της Πορτογαλίας στην Κοινότητα, προβλέπει τη διατήρηση, από την Κοινότητα, των παραδοσιακών εισαγωγών τυριών από την Ισπανία, προέλευσης Νορβηγίας·

ότι, όσον αφορά τους εν λόγω τύπους τυριών, περιορίστηκαν αποκλειστικά στα τυριά «Jarlsberg» και «Ridder» και δεν ελήφθη υπόψη ένα μικρό παραδοσιακό ρεύμα εξαγωγών από τη Νορβηγία προς την Ισπανία που αφορά τα τετηγμένα τυριά·

ότι το Βασίλειο της Νορβηγίας υπέβαλε αίτηση που αποσκοπεί στη διόρθωση αυτής της παράλειψης υποκαθιστώντας οκτώ τόνους τυριών «Jarlsberg» και «Ridder» από μια ισοδύναμη ποσότητα τετηγμένων τυριών·

ότι η ειδική επιτροπή του άρθρου 113 διατύπωσε ευνοϊκή γνώμη·

ότι η Επιτροπή πραγματοποίησε σχετικές διαβουλεύσεις με την κυβέρνηση της Νορβηγίας και ότι οι διαβουλεύσεις αυτές κατέληξαν σε συμφωνία,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών που τροποποιεί τη συμφωνία της 14ης Ιουλίου 1986 για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 26 Μαΐου 1987.

Για το Συμβούλιο

Ο Πρόεδρος

L. TINDEMANS

(1) ΕΕ αριθ. L 328 της 22. 11. 1986, σ. 80.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Μαΐου 1987

σχετικά με την έγκριση της προσαρμογής του ειδικού προγράμματος της περιοχής Puglia για την προσαρμογή και τον εκσυγχρονισμό των διαρθρώσεων της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου και των επακόλουθων τροποποιήσεων

(Το κείμενο στην ιταλική γλώσσα είναι το μόνο αυθεντικό)

(87/272/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,

την απόφαση 85/131/ΕΟΚ της Επιτροπής (3) σχετικά με την έγκριση του ειδικού προγράμματος της περιοχής Puglia,

Εκτιμώντας:

ότι στις 22 Σεπτεμβρίου 1986, η ιταλική κυβέρνηση ανακοίνωσε την προσαρμογή του ειδικού προγράμματος της περιοχής Puglia σχετικά με την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος·

ότι η εν λόγω προσαρμογή του προγράμματος πληροί τους όρους και ανταποκρίνεται στους στόχους του κανονισμού (ΕΟΚ) αριθ. 1944/81·

ότι οι όροι για τη χορήγηση ενισχύσεων στις επενδύσεις στον τομέα της παραγωγής γαλακτοκομικών προϊόντων πρέπει να συμβιβάζονται με το άρθρο 3 παράγραφος 3 του κανονισμού (ΕΟΚ) αριθ. 797/85·

ότι ζητήθηκε η γνώμη της Επιτροπής του ΕΓΤΠΕ σχετικά με τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η προσαρμογή του ειδικού προγράμματος της περιοχής Puglia σχετικά με την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος, που ανακοίνωσε η ιταλική κυβέρνηση στις 22 Σεπτεμβρίου 1986, σύμφωνα με τον κανονισμό (ΕΟΚ) αριθ. 1944/81 και των επακόλουθων τροποποιήσεων.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 12 Μαΐου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 197 της 20. 7. 1981, σ. 27.

(2) ΕΕ αριθ. L 93 της 30. 3. 1985, σ. 1.

(3) ΕΕ αριθ. L 50 της 20. 2. 1985, σ. 17.